**S E L E T U S K I R I**

Luunja Volikogu määruse eelnõu

**Luunja valla finantsjuhtimise kord** kohta

Kohaliku omavalitsuse üksuse finantsjuhtimise seaduse (edaspidi KOFS) § 21 lõike 1 alusel kuulub volikogu ainupädevusse eelarve koostamise, vastuvõtmise ja täitmise tingimuste ja korra kehtestamine. KOFS § 20 alusel toimub eelarvestrateegia koostamine. KOFS § 5 lõike 7 alusel kehtestab volikogu reservfondi vahendite kasutamise tingimused ja korra. KOFS § 29 alusel kehtestab volikogu majandusaasta aruande koostamise ja kinnitamise põhimõtted.

Seoses tekkepõhisele eelarvele üleminekuga on vajalik muuta Luunja valla eelarve menetlemise ja finantsjuhtimise korda. Täiendamist vajavad eelarve täitmise aruandluse esitusviisid, eelarve täitmise aruande tähtajad ja muud tekkepõhisest arvestusest tulenevad kriteeriumid.

Seoses vajadusega üle vaadata ka Valla reservfondi kasutamise kord, on mõistlik ja vajalik kehtestada uus ühtlustatud kord.

**Luunja valla finantsjuhtimise kord koondab ühte õigusakti Luunja valla eelarve koostamise, vastuvõtmise, muutmise, täitmise ja aruandluse põhimõtted; kohustuste võtmise põhimõtted; reservfondi moodustamise ja kasutamise põhimõtted.**

Luunja Vallavolikogu 30.juuni 2016 määrus nr 43 „Luunja valla eelarve menetlemise ja finantsjuhtimise kord“ ja Luunja Vallavolikogu 27.03.2014 määrus nr 17 „Valla reservfondi kasutamise kord“ tunnistatakse kehtetuks.

Eelnõu ja seletuskirja koostaja:

Hille luts

Pearaamatupidaja

Eelnõu on Luunja Vallavalitsuse poolt heaks kiidetud 15.05.2019 istungil ja suunatud menetlemiseks Luunja Vallavolikogule.

Eelnõu esitaja: Luunja vallavalitsus, esindaja vallavanem Aare Anderson.